Привет!  

Със съседи имаме намерението да създадем подписка/петиция за промяна на статута на общински терен до нашите блокове – в момента има статут на обръщало/път, нашето желание е да стане зелена площ, а реалното му състояние е нерегламентиран паркинг без настилка (само кал).  

Какви реквизити трябва да съдържа подписката, така че да има стойност при внасяне в съответната община?  

Под каква форма се извършва внасянето (на хартия, електронна)?




Създаване и внасяне на подписка
===============================

 

Здравейте, Силвия Стоянова, 


най-общо гражданите, участващи в подписката, следва да посочат  

1. трите си имена;  

2. ЕГН;  

3. постоянния адрес;  

4. подпис.  

На отделен ред в бланката се отбелязва, че личните данни няма да се използват за други цели, освен за подписката.  

В Закона за пряко участие на граждани в държавната власт и местното самоуправление можете да прочетете допълнителни изисквания относно провеждане на подписка за местен референдум, ако такъв е случаят. 


Поздрави,  

адв. Николина Митова  

0898 303092


